CELEX: C2004/094/160
Language: da
Date: 2004-04-17 00:00:00
Title: Sag anlagt den 13. februar 2004 af Sonja Hosman-Chevalier mod Kommissionen for De Europæiske Fællesskaber

17.4.2004   
            
            
               DA
            
            
               Den Europæiske Unions Tidende
            
            
               C 94/64
            
         Sag anlagt den 13. februar 2004 af Sonja Hosman-Chevalier mod Kommissionen for De Europæiske Fællesskaber
   (Sag T-72/04)
   (2004/C 94/160)
   Processprog: fransk
   Ved De Europæiske Fællesskabers Ret i Første Instans er der den 13. februar 2004 anlagt sag mod Kommissionen for De Europæiske Fællesskaber af Sonja Hosman-Chevalier, Bruxelles, ved avocats Ramón García-Gallardo Gil-Fournier og Ellen Wouters.
   Sagsøgeren har nedlagt følgende påstande:
   
               —
            
            
               Kommissionens afvisning annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har anfægtet Kommissionens beslutning om ikke at yde hende udlandstillæg i henhold til artikel 4 i bilag VII til vedtægten som følge af, at hendes erhvervsmæssige beskæftigelse i Bruxelles ikke kunne betragtes som tjeneste for en medlemsstat.
   Til støtte for søgsmålet har sagsøgeren anført, at Kommissionen har foretaget en fejlagtig vurdering af de faktiske omstændigheder og hendes faktiske situation. Ifølge sagsøgeren havde hun sin sædvanlige bopæl og centret for sine interesser i Østrig.
   Sagsøgeren har endvidere gjort gældende, at Kommissionen har foretaget en urigtig retsanvendelse, idet den har fundet, at sagsøgeren varetog interesserne og udførte arbejde for Verbindungstelle der Bundesländer og for Österreichischer Gewerkschaftsbund og således ikke gjorde tjeneste for en medlemsstat. Efter sagsøgerens opfattelse afslører denne vurdering et manglende kendskab til den østrigske stats struktur.
   Endelig har hun henvist til, at der er sket tilsidesættelse af ligebehandlingsprincippet derved, at andre tjenestemænd i lignende situationer er blevet tildelt udlandstillæg.